K O R R A L D U S         

Haapsalu							        27. juuni 2012 nr 401

Ehituslubade väljaandmine 
Jalaka tn 34 ehitiste püstitamiseks

Läbi vaadanud Haapsalu Linnavalitsusele 20.06.2012.a. esitatud kirjalikud taotlused nr 3128 ja 3129 Haapsalu linnas Jalaka tn 34 kinnistule (katastritunnus 18301:011:0710) üksikelamu (ehitisregistri kood 120657030) ja abihoone (ehitisregistri kood 120657303) püstitamiseks ehituslubade saamiseks ning juhindudes ehitusseaduse §-dest 22-27, Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada ehitusload Haapsalu linnas Jalaka tn 34 kinnistule (katastritunnus 18301:011:0710) üksikelamu (ehitisregistri kood 120657030) ja abihoone (ehitisregistri kood 120657303) püstitamiseks. 
2.	Korraldus teha teatavaks ehitusloa taotlejale korralduse koopia ja ehitusloa üle andmisega ning linnavalitsuse ehitus- ja planeerimisosakonnale (Reimo Reimer) ja maakorraldusosakonnale (Marju Kohtring).
3.	Korraldus avalikustada väljapanekuga linnavalitsuse kantseleis.
4.	Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.
5.	Korraldus jõustub teatavakstegemisest. 

Urmas Sukles									Erko Kalev
Linnapea				Linnasekretär